OzLabs/hebrew-wiki-articles huggingface dataset:
אנטון דוסטלר

אנטון דוסטלר (בגרמנית: Anton Dostler; 10 במאי 1891 – 1 בדצמבר 1945) היה מפקד בכיר בוורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
דוסטלר נולד ב-10 במאי 1891 במינכן, שהשתייכה לאימפריה הגרמנית. בשנת 1910 התגייס דוסטלר לצבא הגרמני הקיסרי, והצטרף לרגימנט הרגלים הבווארי ה-6 (הקיסר וילהלם, מלך פרוסיה). במהלך מלחמת העולם הראשונה לחם דוסטלר ביחידות שונות, וב-14 בינואר 1916 הועלה לדרגת אובר לוטננט. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף דוסטלר לרייכסווהר, ומילא בו תפקידי פיקוד ומטה. ב-1 במרץ 1935 הועלה דוסטלר לדרגת אוברסט לוטננט, ומונה לקצין אג"ם בקבוצת הארמייה הרביעית. ב-1 באוגוסט 1937 הועלה לדרגת אוברסט, וב-10 בנובמבר 1938 מונה למפקד רגימנט הרגלים ה-42.

===מלחמת העולם השנייה ואחריתו===
דוסטלר לפני הוצאתו להורג
עם פרוץ המלחמה לחם דוסטלר עם הרגימנט שבפיקודו במהלך הפלישה לפולין, כחלק מהדיוויזיה ה-46 במסגרת הקורפוס ה-4. ב-5 בפברואר 1940 מונה דוסטלר לראש מטה הקורפוס ה-25, והשתתף עמו במהלך הקרב על צרפת, כחלק מהארמייה השביעית במסגרת קבוצת ארמיות C. ב-1 בספטמבר 1941 הועלה דוסטלר לדרגת גנרל מיור, וב-26 בספטמבר מונה למפקד הדיוויזיה ה-57, שהייתה חלק מהקורפוס ה-55 במסגרת הארמייה ה-17, ולחם עמה בקרב חרקוב הראשון. ב-30 ביוני 1942 מונה דוסטלר למפקד הדיוויזיה ה-163, שהייתה חלק מהקורפוס ההררי ה-36 במסגרת הארמייה ההררית ה-20, ולחם עמה בקרבות בפינלנד. ב-1 בינואר 1943 הועלה דוסטלר לדרגת גנרל לוטננט, וב-22 ביוני 1943 מונה למפקד הקורפוס ה-42, שהיה חלק מפלגת הארמייה קמפף במסגרת קבוצת ארמיות דרום. ב-1 באוגוסט 1943 הועלה דוסטלר לדרגת גנרל חיל הרגלים, וב-15 בינואר 1944 מונה למפקד הקורפוס ה-75, שהיה חלק מקבוצת ארמיות C באיטליה. ב-22 במרץ 1944 נחת כוח אמריקני קטן 100 ק"מ צפונית לעיר הנמל לה ספציה, שמשימתם הייתה להשמיד מנהרה של רכבת בין לה ספציה וג'נובה, וב-24 במרץ 1944 נלכד הכוח על ידי לוחמים מדיוויזיית הביצורים ה-135. לאחר חקירתם הורה קסלרינג לדוסטלר להוציאם להורג, מכיוון שלא היו עם מדים, ובשל כך לא חלה עליהם אמנת ז'נבה, ואכן דוסטלר פקד על הוצאתם להורג. ב-25 בנובמבר 1944 מונה דוסטלר למפקד הקורפוס ה-73, שהיה חלק מהארמייה העשירית, ופיקד עליו עד סוף המלחמה.

דוסטלר לאחר הוצאתו להורג
עם סיום המלחמה, נפל דוסטלר בשבי האמריקני. דוסטלר נשפט בקזרטה על חלקו בהוצאתם להורג של חיילי הקומנדו האמריקנים, וב-12 באוקטובר 1945 נגזר עליו עונש מוות. ב-1 בדצמבר 1945 הוצא דוסטלר להורג באברסה על ידי כיתת יורים, תוך שהריגתו מוסרטת ומתועדת.

== קישורים חיצוניים ==

* [http://www.lexikon-der-wehrmacht.de/Personenregister/D/DostlerAnton-R.htm אנטון דוסטלר] באתר lexikon-der-wehrmacht 
* [https://www.youtube.com/watch?v=wKuyMgX5zi0 סרטון הוצאתו להורג של דוסטלר] ביוטיוב

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1891
קטגוריה:גרמנים שנפטרו ב-1945
אלן סילבסטרי

אלן אנתוני סילבסטרי (נולד ב-26 במרץ 1950) הוא מלחין ומנצח אמריקאי שעובד בעיקר בקולנוע ובטלוויזיה.
אלן ידוע בעיקר בזכות שיתוף הפעולה עם חברו, רוברט זמקיס, והלחין עבורו פסקולים לסרטים: בחזרה לעתיד, פורסט גאמפ ומי הפליל את רוג'ר ראביט.
כמו כן הלחין את הפסקולים לסרטי מארוול קפטן אמריקה והנוקמים.

==ילדותו==
אלן גדל בטינק, ניו ג'רזי שם רכש השכלה תיכונית. הוא למד בבית ספר למוזיקה במשך שנתיים. היה מתופף לזמן קצר בלהקת רוק בשנת 1966.

==קריירה==
אלן החל להלחין פסקולים לסרטים ולטלוויזיה בשנת 1972, בגיל 21, כאשר הלחין את פסקול לסרט דל התקציב ״כנופיית דוברמן״.

משנת 1977 עד 1983 שימש אלן כמלחין העיקרי לסדרת הטלוויזיה ״CHiPs״ והלחין 109 פרקים מתוך 139 פרקי הסדרה.

אלן פגש את הבמאי רוברט זמקיס כאשר השניים עבדו יחד על הסרט של זמקיס ״סטון״ (1984). מאז הלחין אלן את כל הפסקולים לסרטיו של זמקיס, ביניהם טרילוגיית בחזרה לעתיד, בעקבות האוצר הרומנטי (1984), מי הפליל את רוג'ר רביט, להתחיל מחדש, הטיסה, על חבל דק, רכבת לקוטב ופורסט גאמפ. עבור הפסקול שהלחין לאחרון זכה לתשבחות ופרסום.

ב-1989 שיתף פעולה עם הבמאי ג'יימס קמרון עבור שובר הקופות ״מצולות״.

ב-1988 הלחין את הפסקול לסרט הזוג המוזר 2" ב-1991 הלחין את הפסקול של הקומדיה "בועות של אהבה" וב-1993 את הפסקול ל"זקנים חסרי מנוח" ו"משתגעים על אהבה".

מאז שנת 2001, אלן משתף פעולה באופן קבוע עם הבמאי סטיבן סומרס.

עבודותיו האחרונות כוללות את הנוקמים (2012), הקרודים (2013), ולילה מוטרף במוזיאון 3: סוד הקבר (2014).

ב-31 בינואר 2014, הוכרז כי עיבוד לבמה בהשראת סרטי בחזרה לעתיד נמצא בשלבי הפקה. המחזמר נמצא בתהליך כתיבה משותף על ידי היוצרים המקוריים המקורי רוברט זמקיס ובוב גייל. אלן יחבור למלחין גלן בלארד להלחנת מנגינה חדשה, בתוספת שירים מקוריים מתוך הסרט.

==חייו האישיים==
אלן ואשתו סנדרה הם בעלי היקב "הכרמים של סילבסטרי" הממוקם בכרמל ואלי, קליפורניה.

==פרסים ומועמדויות==
הועמד פעמיים לפרס אוסקר ולפרס גלובוס הזהב עבור הסרטים פורסט גאמפ ורכבת לקוטב. זכה בשני פרסי אמי. הועמד ארבע פעמים לפרס גראמי וזכה פעמיים.

בספטמבר 2011 הוענק לו פרס הוקרה על שם מקס שטיינר עבור הישגיו בתחום ההלחנה בסרטים.

==קישורים חיצוניים==

* 

קטגוריה:מנצחים אמריקאים
קטגוריה:זוכי אמי בפריים טיים: פסקול
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:אמני הוליווד רקורדס
קטגוריה:אמריקאים שנולדו ב-1950
קטגוריה:אמני דקה רקורדס
גיורגי קוויריקשווילי

גיוֹרגי קוויריקַשווילי (בגאורגית: გიორგი კვირიკაშვილი, נולד ב-20 ביולי 1967) הוא פוליטיקאי גאורגי, שכיהן כראש ממשלת גאורגיה החל מ-30 בדצמבר 2015 עד ל-20 ביוני 2018, מטעם מפלגת החלום הגאורגי. בשנים 2015-2012 כיהן כשר הכלכלה והתייצבות הפיתוח, ביולי 2013 עד דצמבר 2015 כסגן ראש הממשלה, ובספטמבר-דצמבר 2015 כשר החוץ של ארצו. קווירקשווילי נודע במאמציו לקדם את שילוב ארצו במרחב האירופי והאירו-אטלנטי ולמשוך השקעות זרות בארצו.
קוויריקשווילי הוא רופא וכלכלן בהכשרתו.

==ביוגרפיה==
===שנותיו המוקדמות===
יליד טביליסי, אז בגאורגיה הסובייטית, קוויריקשווילי הוא בוגר התיכון היוקרתי "קומרוב" לפיזיקה ומתמטיקה בטביליסי. בוא שירת לאחר מכן בשנים 1986-1988 בצבא הסובייטי. הוא סיים בשנת 1991 לימודי רפואה באוניברסיטה הממלכתית לרפואה בטביליסי ואחר כך בשנת 1995 -סיים לימודי כלכלה באוניברסיטת טביליסי. בשנת 1998 קיבל תואר שני בתחום הפיננסי באוניברסיטת אילינוי בארצות הברית.

===קריירה מקצועית ופוליטית===
בשנים 1999-1993 עבד קוויריקשווילי בתפקידים של מנכ"ל במספר בנקים בגאורגיה ובשנת 1999 בסגן מנהל הלשכה לעניינים מיסים ומטבע בקנצלריה הממלכתית של נשיא גאורגיה. בשנים 2004-1999 נבחר לחבר בפרלמנט הגאורגי מטעם מפלגת "הימין החדש" וחבר בוועדת הכלכלה של הפרלמנט. אחרי שמהפכת הוורדים הביאה לנשיאות המדינה את מיכאיל סאקשווילי, שב קוויריקשווילי לעולם העסקים. בשנים 2011-2006 כיהן כמנכ"ל בנק "קארטו"
שבשליטת הטייקון בידזינה איוואנישווילי.

====שר הכלכלה והתיצבות הפיתוח;סגן ראש הממשלה; שר החוץ====
אחרי כניסת איוואנישווילי לפוליטיקה וניצחון מפלגתו "החלום הגאורגי-גאורגיה הדמוקרטית" בבחירות לפרלמנט מול "התנועה הלאומית המאוחדת" שבראשות סאקשווילי, התמנה קוויריקשווילי לשר הכלכלה והתיצבות הפיתוח בממשלתו של בידזינה איוואנישווילי. ביולי 2013 התמנה גם בתפקידסגן ראש הממשלה. הוא שמר את שני התפקידים האלה גם בממשלה הבאה של איראקלי גריבשווילי. לתקופה קצרה בספטמבר - דצמבר 2015 כיהן קוויריקשווילי גם כשר החוץ.

====ראש הממשלה====
בדצמבר 2015 אחרי התפטרות ראש הממשלה גריבאשווילי, התמנה קוויריקשווילי לראש הממשלה החדש על ידי הקואליציה של "החלום הגאורגי". ב-30 בדצמבר 2015 זכה ממשלתו לאמון הפרלמנט עם 86 קולות נגד 28. ממשלת קוויריקשווילי התמקדה בצמיחת הכלכלה ובקידום היזמות. הוא הצהיר כי היה רוצה שהיחסים בין גאורגיה לארצות הברית תהיינה עמוד השדרה של היציבות האזורית, הפיתוח הכלכלי ודמוקרטיזציה.

ב-25 ביולי 2017 ביקר בישראל ונפגש עם ראשי המדינה ובעלי תפקידים בכירים, לרבות עם סגנית השר ציפי חוטובלי שהיא בת ליוצאי גאורגיה.

==קישורים חיצוניים==

* [https://web.archive.org/web/20160304203018/http://www.civil.ge/eng/article.php?id=25355 שר בממשלת איוואנישיווילי - כתבה באתר דיילי ניוז, 2013]
* [http://www.nytimes.com/2015/12/31/world/europe/georgia-prime-minister-giorgi-kvirikashvili.html?_r=0 כתבה ב"ניו יורק טיימס על הקמת ממשלתו ב-30 בדצמבר 2015]
New York Times: Georgia Lawmakers Approve a New Prime Minister, 30 בדצמבר 2015

==הערות שוליים==

קטגוריה:ראשי ממשלת גאורגיה
קטגוריה:שרי חוץ
קטגוריה:כלכלנים גאורגים
קטגוריה:רופאים גאורגים
קטגוריה:גאורגים שנולדו ב-1967
הוריקן מיץ'

הוריקן מיץ היה הוריקן שנוצר ב-22 באוקטובר 1998 מעל הים הקריבי עם רוחות יציבות של 285 קמ"ש. 

מבחינת אבדות בנפש, היה מיץ' ההוריקן השני הקטלני ביותר בהיסטוריה המתועדת, עם 11,374 הרוגים. כמו כן נרשם נזק לרכוש של מעל 6 מיליארד דולר.

מיץ' הכה בהונדורס בעודו הוריקן חלש, חלף מעל מרכז אמריקה, התהווה מחדש וביתר שאת מעל מפרץ קמפצ'ה, והכה בפלורידה כסופה טרופית רבת עצמה. 

עקב קצב ההתקדמות הנמוך שלו, הוא גרם לכמויות היסטוריות של גשם, עם דווחים (לא מאומתים) של 1,900 מ"מ משקעים בהונדורס, גואטמלה וניקרגואה.

==קישורים חיצוניים==

* 

קטגוריה:אסונות טבע ב-1998
מיץ'
קטגוריה:סופות בים הקריבי
קובי פרחי

אפרקו|טקסט=]]
קובי פרחי (נולד ב-8 בספטמבר 1975) הוא מוזיקאי ישראלי, זמר, ממייסדי להקת המטאל החלוצית אורפנד לנד.

== ביוגרפיה ==
קובי פרחי יחד עם אורפנד לנד בהופעה

פרחי נולד ביפו. דרך משפחתו, הוא גילה את אהבתו למוזיקת עולם ומוזיקה אוריינטלית בגיל צעיר, אלו התערבבו עם אהבתו למוזיקת מטאל המרדנית. ב-1991 בימי נעוריו הוא הקים בבת ים את להקת אורפנד לנד, יחד עם חבריו בתיכון. להקה זו הפכה בהמשך למפעל חיו המרכזי. בשירותו הצבאי בצה"ל היה מכונאי נגמ"ש, אך השתחרר כעבור כשנה אחת.

מלבד היותו מוזיקאי, פרחי ייסד ב-1997 חברת תקליטים בשם ׳MDMA׳, שהפיצה אלבומים של מוזיקת מטאל ומוזיקה אלקטרונית לחנויות תקליטים ודיסקים בישראל. כאשר להקת אורפנד לנד החלה להצליח מחוץ לישראל, פרחי עזב את חברת התקליטים ב-2001. באותה שנה אורפנד לנד נינגה את הופעתה הראשונה בטורקיה. הופעה זו הייתה הראשונה מחוץ לישראל. מאז הלהקה הופיעה ביותר מ-45 מדינות שונות, ונחשבת למייסדת ז'אנר המטאל האוריינטלי. פרחי וחבריו הם מהאמנים הישראלים האהובים ביותר במדינות ערב.

קובי פרחי וסטיבן וילסון
לפרחי וללהקה הוענקו שלושה פרסי כבוד לשלום: מאוניברסיטת המסחר של איסטנבול, מראש העיר של צ'אנקאיה שבאנקרה, טורקיה, ונציגות רשמית של ממשלת טורקיה, לאחר שהלהקה ניגנה שם ותרמה את כל ההכנסות לנפגעים מרעש האדמה שאירע ב-2001 בואן. ב-2014, פרחי זכה יחד עם אורפנד לנד בפרס המטאל הגלובלי, שניתן על ידי מגזין "מטאל האמר" בטקס חלוקת הפרסים של המגזין השנתי. ב-2018, פרחי ואורפנד לנד זכו בפרס ״הקליפ הטוב ביותר״ בטקס פרסי מוזיקת הפרוגרסיב בלונדון, עבור הקליפ לשירם - ״Like Orpheus".

===עיסוקים נוספים ושיתופי פעולה===
לאחר שזכה לבקשות מזוגות שונים, פרחי מתפקד לעיתים גם כמי שמחתן זוגות בחתונות אזרחיות. פרחי גם כותב כפובליציסט לאתרים כמו וויינט, מאקו, וואלה ומגזין בלייזר. מלבד עבודתו באורפנד לנד, פרחי תיפקד בעבר כעורך מוזיקלי בחברת התקליטים Century Media Records, שם חתומה הלהקה, וערך אוסף בשם "Oriental Metal". בנוסף, הוא התארח כזמר בהקלטות ומופעים של אמנים אחרים, ביניהם: Arkan (צרפת), Amaseffer (ישראל), Magor (ישראל), Subterranean Masquerade (צרפת), פרויקט המוזיקה של אנזו דונארומה (איטליה), והזמרת מורן מגל (ישראל). יחד עם אורפנד לנד, פרחי שיתף פעולה עם סטיבן וילסון, ארקין קוראי, Aperco ויהודה פוליקר. הוא השתתף בפרויקט המוזיקלי Rise Up - Colors of Peace, וכן יחד עם מוזיקאים חברים, הקליט גרסת כיסוי של השיר Jeremy של פרל ג׳אם, כחלק מקמפיין הבאתה של הלהקה לישראל.

בשנת 2017, הגיטריסט המקורי של ״ג׳נסיס״, סטיב האקט, התקשר לקובי פרחי. האקט חיפש אמנים שפועלים למען שלום בין בני אדם, ובחר באורפנד לנד לצורך לשתף פעולה. יחד עם הזמרת הישראלית-ערבית, מירה עוואד, פרחי שר על באלבום של האקט, “The Night Siren” ובשיר ״West to East״. האקט המשיך לעבוד עם אורפנד לנד והקליט סולו גיטרה לאלבום החדש של הלהקה, ״Unsung Prophets & Dead Messiahs״, שיצא בתחילת 2018.

בשנת 2019 פרחי הפך לאב לבת. ב-2022 הפך לאב בשנית, לבן.

==דיסקוגרפיה ==
[[מורן מגל וקובי פרחי]]
# Sahara, 1994
# El Norra Alila,1996
# Mabool, 2004
# The Never Ending Way of ORWarriOR, 2010
# 2011 ,The Road to OR-Shalem
# All Is One, 2013
# KNA'AN - Orphaned Land side project with Amaseffer, 2016
# Unsung Prophets & Dead Messiahs, 2018

== קישורים חיצוניים ==

* 

* 
* 
* 
* 
* 
* 
* 
* 

==הערות שוליים==

קטגוריה:אורפנד לנד
קטגוריה:זמרי מטאל ישראלים
קטגוריה:מוזיקאי מטאל
קטגוריה:ישראלים שנולדו ב-1975
הפיצוץ בוואנגונגצ'אנג

ב-30 במאי 1626, התרחש הפיצוץ בוָאנְגְגונְגְצָ'אנְג (בסינית: 王恭廠大爆炸), שבבייג'ינג, בסין, אשר גרם למותם של כ-20,000 אנשים.

הפיצוץ בוואנגונגצ'אנג הוא אסון הפיצוץ הקטלני ביותר (בפער ניכר) בהיסטוריה.

== רקע ==
הנשקייה של ואנגגונגצ'אנג הייתה ממוקמת כ-3 קילומטרים דרומית-מערבית לעיר האסורה, ברובע שיצ'נג של ימינו. מפעל זה היה אחד מששת מפעלי אבק השריפה בניהול משרד העבודות באזור בייג'ינג, וגם היה אחד ממתקני האחסון העיקריים של כלי שריון, כלי ירייה, קשתות, תחמושת ואבק שריפה עבור השֶׁנְגִ'ייִינְג (אחד הצבאות שהגנו על הבירה). המפעל היה מאויש בדרך כלל ב-70 עד 80 עובדים.

== הפיצוץ ==
התיאור המפורט ביותר של הפיצוץ היה מעיתון רשמי (דִיבָּאו ) בשם טְייֵנְבּייֵן דִיצָ'או (בסינית: 天變邸抄; פינין: Tiānbiàn Dĭchāo). 

הפיצוץ התרחש בבוקר ה-30 במאי 1626, ליד "וואנגונגצ'אנג מפעל לאבק שרפה". עדויות מדברות על קול רעם חזק שנשמע עד למרחק של 150 ק"מ מאזור מהמפעל. פסולת הועפה מהפיצוץ ונמצאה במרחקים עצומים (30 ק"מ) מהמוקד. דווח כי הקרבנות הופשטו מבגדיהם על ידי עצמת הפיצוץ, ובלט בהיעדרו נזק סטנדרטי מאש.

הקיסר, טְייֵנְצִ'י, היה תחת לחץ גדול של הציבור שהאמין כי הפיצוץ היה עונש משמיים. הנסיך הטוען לכתר שיאנצ'ונג, שהיה בן שנה, נספה אף הוא בפיצוץ.

== לאחר הפיצוץ ==
שושלת מינג המאוחרת כבר סבלה ממשבר פנימי שכלל שחיתות פוליטית, סכסוכים בין פלגים יריבים בקיסרות ואסונות טבע חוזרים ונשנים (לטענת כמה היסטוריונים, האסונות היו חלק מעידן הקרח הקטן) שהובילו להתפרעויות איכרים ולמרידות. עם זאת, האימה של פיצוץ ואנגגונגצ'אנג גימדה את כל האסונות האחרים, ובתי המשפט האימפריאליים מתחו ביקורת על קיסר טְייֵנְצִ'י והאמינו שהתקרית היא אזהרה משמיים שמטרת להביא לתיקון חטאי חוסר הכשירות האישית של הקיסר. הקיסר טְייֵנְצִ'י נאלץ להכריז בפומבי על חזרה בתשובה, ושילם 20,000 ליאנג זהב עבור מאמצי ההצלה והסיוע.

== גורמים אפשריים ==
לא ידוע בוודאות מה גרם לפיצוץ. למרות שיש מקורות היסטוריים מרובים ומפורטים על האירוע, האירוע התרחש הרבה לפני התפשטות המדע המודרני בסין, ופרשנויות עכשוויות מתווספות לאמונות הטפלות על הפיצוץ. היו גם חשדות שאולי הדיווח הרשמי היה מוגזם. לאורך השנים הועלו השערות שונות אשר לגורם הפיצוץ, בין השאר, שהיה זה פיצוץ של אבק שריפה, פיצוץ אווירי של מטאוריטים, פיצוץ של גז טבעי, התפרצות געשית, טורנדו, או שילוב של כמה סיבות יחד.<ref></ref> השערות מסוימות נחשבות כסבירות מבחינה מדעית, ועם זאת, לא הושגה הסכמה אקדמית.

== ראו גם == 
* פיצוץ הליפקס

== הערות שוליים ==

קטגוריה:אסיה: התפוצצויות
קטגוריה:אסונות בסין
קטגוריה:בייג'ינג
קטגוריה:שנות ה-1620
פרנסיס טרשם

פרנסיס טרֶשַם (באנגלית: Francis Tresham; 1567 – 23 בדצמבר 1605), בנם הבכור של סר תומאס טרשם מראשטון הול ומריאל ת'רוקמורטון, היה חבר בקבוצת הקתולים המחוזיים האנגליים שתכננה את מזימת אבק השרפה של 1605, מזימת התנקשות בחיי ג'יימס הראשון, מלך אנגליה, שהידוע מבין קושריה היה גאי פוקס.

טרשם הצטרף למרד הכושל של הרוזן מאסקס נגד הממשלה ב-1601, ובשל כך נכלא. רק התערבות משפחתו וכספו של אביו הצילו אותו משלילת זכויות עקב מאסר או עונש מוות. למרות זאת, נעשה מעורב בשתי משלחות לספרד הקתולית שיצאו להשיג תמיכה לקתולים האנגליים (שבאותה עת נרדפו קשות), וכן לקושרי "אבק השריפה".

על פי הודאתו, טרשם הצטרף למזימה באוקטובר 1605. מנהיגה, רוברט קטסבי, ביקש ממנו לספק 2,000 £, ואת השימוש בראשטון הול, אבל טרשם ככל הנראה לא סיפק אף אחד מהשניים, ובמקום זאת נתן 100 £ לעמיתו הקושר תומאס וינטור. טרשם גם הביע חשש כי אם המזימה תצליח, שניים מגיסיו ייהרגו. מכתב אנונימי שנמסר לאחד מהם, וויליאם פרקר, הברון מונטיגל ה-4 מצא את דרכו אל מזכיר המדינה, רוברט ססיל, אירוע אשר בסופו של דבר היה מכריע בכישלון הקשר.

היסטוריונים חושדים מזה זמן כי טרשם הוא זה שכתב את המכתב, אך השערה זו לא אומתה. קטסבי ווינטור חלקו את אותו חשד, ואיימו להרוג אותו, אך הוא הצליח לשכנע אותם שלא הוא זה שכתב. הוא נעצר ב-12 בנובמבר ונכלא במצודת לונדון. בווידויו, ניסה לשכך את החשדות בקשר למעורבותו בעלילה, אולם מעולם לא הזכיר את המכתב.

== איגרת מונטיגל ==
טרשם היה האחרון שגויס למשימה. ב-14 באוקטובר 1605 הוזמן להצטרף לקשר על ידי מנהיג המזימה, רוברט קטסבי, שהיה בן דודו – השניים התחנכו יחד. טרשם היה גם יורשו של הונו הגדול של אביו, שדולדל כתוצאה מקנסות שהוטלו על מתנגדי הכנסייה האנגליקנית, טעם יקר, ומעורבותם של הדודנים, פרנסיס טרשם ורוברט קטסבי, במרד אסקס.

פרטי התוכנית הושלמו באוקטובר בטברנות ברחבי לונדון ודבנטרי. אך כמה מהקושרים הביעו דאגה לביטחונם של עמיתיהם הקתולים שיהיו נוכחים בפרלמנט ביום המתוכנן לפיצוץ, 5 בנובמבר 1605. טרשם הביע דאגה לגיסיו שאחד מהם היה וויליאם פרקר, הברון מונטיגל ה-4.

בשבת ה–26 באוקטובר קיבל הברון מונטיגל מכתב אנונימי בעת שהיה בביתו, ונכתב בו כך:

"אדוני, מתוך האהבה שאני חש לכמה מחבריך, יש בי דאגה לביטחונך. לכן הייתי מייעץ לך, כשם שאתה חס על חייך, להגות תירוץ כלשהו ולהעתיק את נוכחותך מפרלמנט זה; שכן אלוהים ואדם חברו להעניש את הרשעות בת הזמן. ואל תחשוב אפילו מעט על הודעה זו, אלא תפרוש לאזורך שבו תוכל לצַפּוֹת לאירוע בבטחה. שכן אף שלא תופיע כל תסיסה, עדיין אני אומר שהם יקבלו מכה נוראה בפרלמנט זה, ובכל זאת לא יראו מי פוגע בהם. תוכנית זו בל תגונה, שכן היא עשויה לעשות לך טוב, ולא תוכל לגרום לך כל נזק; שכן הסכנה תחלוף ברגע שתשרוף את האיגרת. ואני מקווה שאלוהים ייתן לך חסד לעשות בה שימוש טוב, לאלה שעל הגנתם המקודשת אני ממליץ."

הברון מונטיגל העביר את האיגרת לרוברט ססיל (הרוזן סולסברי), מזכיר המדינה, והמזימה נחשפה וסוכלה. טרשם לא ברח מלונדון כשאר הקושרים ברגע שנודע להם כי גאי פוקס נתפס. הוא נשאר, נעצר ונכלא במצודת לונדון, שם מת ב–23 בדצמבר 1605 מזיהום בדרכי השתן.

==קישורים חיצוניים==

קטגוריה:מתנקשים פוליטיים
קטגוריה:אנגלים
קטגוריה:ילידי 1567
קטגוריה:נפטרים ב-1605
בית החולים אבן סינא

בגדד, עיראק (אפריל 2004).]]
אבן סינא הוא בית חולים בבגדד, עיראק שנבנה על ידי ארבעה רופאים – מודפאר אל שאת'ר, קדים שובאר, קסים עבדול מג'יד וקלמנט סרקיס – באמצע שנות ה-60. בית החולים נרכש במחיר נמוך מערכו על ידי הממשלה העיראקית לשימושו של סדאם חוסיין, למשפחתו ולצמרת של מפלגת הבעת'. עודאי חוסיין, בנו הבכור של סדאם חוסיין מאשתו הראשונה, אושפז שם באמצע שנות ה-90 אחרי שנפצע בניסיון רצח שכשל. 

בית החולים נמצא באזור הבינלאומי של בגדד ('האזור הירוק') ונתפס על ידי כוחות ארצות הברית זמן קצת אחרי הפלתו של סדאם חוסיין ב-2003. הצבא האמריקאי היה שם עד 30 בספטמבר 2009.
רוב הצוות של בית החולים היה מצבא ארצות הברית ויחידות הצלה ניידות (בית חולים שדה) הנספחות לשדות הקרב כדי להגיש עזרה לחיילים ולאזרחים שנפצעו אנושות, כולל מורדים או תומכים במורדים. במהלך התקופה שבה ניהל צבא ארצות הברית את בית החולים הגיעו לחדר המיון שלו כ-300 מקרי טראומה בחודש.

ב-1 באוקטובר 2009 הוחזר בית החולים באופן רשמי לממשלה העיראקית כחלק מהסגת כוחות צבא ארצות הברית מבגדד. 

בית החולים אבן סינא התפרסם לאחר הקרנת הסדרה הדוקומנטרית של ערוץ ה-HBO על המלחמה בעיראק דרך סצינות מבית חולים צבאי שם. הסדרה התמקדה בצוות הרפואי של הקרב ה-86 שבסיסו בפורט קמבל, קנטוקי, שהוא הבסיס של הדיוויזיה המוטסת ה-101 והייתה אחת ממספר יחידות רפואיות שאיישו את בית החולים.

==קישורים חיצוניים==

קטגוריה:בגדאד: מבנים
אבן סינא
קטגוריה:ארצות הברית: רפואה צבאית
קטגוריה:מלחמת עיראק
קטגוריה:בתי חולים צבאיים
NP-קשיות

NP-קשיות (NP קשה), היא מחלקה של בעיות בתורת הסיבוכיות, שהן, באופן לא פורמלי, "קשות לפחות כמו הבעיות הקשות ביותר ב-NP". באופן מדויק יותר, נאמר שבעיה H היא NP-קשה, אם ניתן לעשות רדוקציה בזמן פולינומי מכל בעיה L ב-NP ל-H. כלומר: אם נניח שהפתרון של H לוקח יחידת זמן אחת, אז ניתן לפתור את L (תוך שימוש בפתרון ל-H) בזמן פולינומי. בעיה שהיא NP-קשה אינה בהכרח בעיה ב-NP, שכן ייתכן שלא קיימת מכונת טיורינג לא-דטרמיניסטית המסוגלת להכריע אותה בזמן פולינומי, אך עדיין ניתן לבצע אליה רדוקציה בזמן פולינומי מכל בעיה ב-NP. בעיה שהיא NP-קשה וגם ב-NP היא בעיה NP-שלמה.
ההנחה הרווחת כיום היא שלא קיים אלגוריתם פולינומי לבעיות NP-קשות, על אף שזוהי השערה שלא הוכחה. אם קיים אלגוריתם הפותר בעיה NP-קשה כלשהי בזמן פולינומי בגודל הקלט, אז מהגדרת המחלקה נובע ש-P=NP, כאשר המחלקה P היא מחלקת הבעיות הניתנות לפתרון בזמן פולינומי בגודל הקלט. 

== הגדרה ==
בעיית הכרעה H היא NP-קשה אם ניתן לעשות רדוקציה בזמן פולינומי מכל בעיה L ב-NP ל-H.

== דוגמאות ==
דוגמה לבעיה NP-קשה היא בעיית הסכומים החלקיים: בהינתן קבוצה של מספרים שלמים, האם קיימת תת-קבוצה לא ריקה שלהם שסכומה אפס?

דוגמה נוספת היא בעיית הסוכן הנוסע: מציאת המסלול הקצר ביותר המבקר בכל הקודקודים בגרף ממושקל נתון.

בעיית העצירה היא דוגמה לבעיה שהיא NP-קשה אבל לא NP-שלמה (ואפילו לא כריעה).

==קישורים חיצוניים==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מחלקות סיבוכיות
קטגוריה:בעיות NP-קשות
עונת 1967/1968 בגביע אירופה לאלופות בכדורגל

עונת 1967/1968 בגביע אירופה לאלופות בכדורגל הייתה העונה ה-13 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-20 בספטמבר 1967 ותחרות הסתיימה ב-29 במאי 1968. 

בתחרות השתתפו 32 קבוצות. 

משחק הגמר נערך באצטדיון ומבלי הישן, לונדון. התחרות הסתיימה בניצחון של מנצ'סטר יונייטד בפעם הראשונה בתולדות המועדון. זו הייתה הפעם הראשונה שקבוצה אנגלית ניצחה בתחרות. 

==מתכונת התחרות==
בתחרות השתתפו 32 קבוצות. זו הייתה התחרות הראשונה שמחזיקת הגביע היית הצרכיה לא קיבלה העפלה ישירה לשמינית הגמר. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. 

בכל השלבים למעט משחק הגמר נערכו משחק בית ומשחק חוץ. לראשונה הוכנס חוק "שער חוץ", אך לא במשחקי רבע הגמר וחצי הגמר.

==השלבים המתקדמים==

==ראו גם==
* גמר גביע אירופה לאלופות 1968

==קישורים חיצוניים==
* 
* [http://www.uefa.com/uefachampionsleague/season=1967/index.html נתונים מאתר אופ"א]

קטגוריה:תחרויות כדורגל ב-1967
קטגוריה:תחרויות כדורגל ב-1968
קטגוריה:עונות בליגת האלופות
אצטדיון קינג פאוור

אצטדיון קינג פאוור (באנגלית: King Power Stadium) הוא אצטדיון כדורגל הממוקם בלסטר שבאנגליה, אשר מכיל 32,312 מקומות ישיבה. האצטדיון נמצא בבעלות קבוצת לסטר סיטי, אשר עושה בו שימוש במשחקיה הביתיים.

==היסטוריה==
האצטדיון נפתח בשנת ונקרא תחילה "אצטדיון ווקרס" על שם חברת "ווקרס" שנתנה חסות לאצטדיון לעשר שנים. ב-4 באוגוסט 2002 נחנך האצטדיון במשחק ידידות בין לסטר סיטי לאתלטיק בילבאו אשר הסתיים בתיקו 1-1. במשחק זה הפך טיקו לכובש הראשון בתולדות האצטדיון וג'ורדאן סטיוארט הפך לכובש הראשון אי פעם של לסטר באצטדיון. משחק הליגה ראשון באצטדיון הפגיש את לסטר עם ווטפורד בו ניצחה לסטר 0–2.

ב-3 ביוני 2003 אירח האצטדיון משחק בינלאומי לראשונה בתולדותיו כאשר נבחרת אנגליה ניצחה 0–2 את במסגרת משחק ידידות. ב-24 באפריל 2005 אירחה קבוצת הרוגבי לסטר טייגרס את טולוז למשחק במסגרת חצי גמר גביע היינקן שהיה גם משחק הרוגבי הראשון שנערך באצטדיון.

ב-1 במרץ 2013 רכשה חברת קינג פאוור התאילנדית את זכויות שיום האצטדיון ושמו שונה ל"אצטדיון קינג פאוור". ב-27 בספטמבר 2016 אירח האצטדיון לראשונה משחק בשלב הבתים של ליגת האלופות שבו ניצחה לסטר בתוצאה 0–1 את פורטו.

==קישורים חיצוניים==

* 

קינג פאוור
קטגוריה:לסטר סיטי
עונת 1968/1969 בגביע אירופה לאלופות בכדורגל

עונת 1968/1969 בגביע אירופה לאלופות בכדורגל הייתה העונה ה-14 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-18 בספטמבר 1968 ותחרות הסתיימה ב-28 במאי 1969. 

בתחרות השתתפו 32 קבוצות. 

משחק הגמר נערך באצטדיון סנטיאגו ברנבאו, מדריד. התחרות הסתיימה בניצחון של מילאן בפעם השנייה בתולדות המועדון. 

==מתכונת התחרות==
בתחרות השתתפו 32 קבוצות. זו הייתה התחרות הראשונה שמחזיקת הגביע היית הצרכיה לא קיבלה העפלה ישירה לשמינית הגמר. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. 

בכל השלבים למעט משחק הגמר נערכו משחק בית ומשחק חוץ. חוק "שער חוץ", הורחב לכל שלבי התחרות. בנוסף לכך הוחלט לאפשר החלפת שני כדורגלנים במהלך המשחק, כל המשחקים נערכו בימים מחייבים וכולם נערכו בימי רביעי.

בעקבות החלטת אופ"א לשבץ את כל הקבוצות ממזרח אירופה לשחק אחד נגד השנייה, מספר קבוצות סירבו להשתתף בתחרות לאחר הסיבוב הראשון.

==השלבים המתקדמים==

==ראו גם==
* גמר גביע אירופה לאלופות 1969

==קישורים חיצוניים==
* 
* [http://www.uefa.com/uefachampionsleague/season=1968/index.html נתונים מאתר אופ"א]

קטגוריה:תחרויות כדורגל ב-1968
קטגוריה:תחרויות כדורגל ב-1969
קטגוריה:עונות בליגת האלופות
ג'ון רייט

ג'ון אמט רייט (אנגלית: John Emmett Raitt; 29 בינואר 1917 – 20 בפברואר 2005) היה שחקן וזמר אמריקאי, שהיה ידוע בעיקר בשל הופעותיו במחזות זמר.

== קריירה ==
ג'ון רייט נולד בסנטה אנה, קליפורניה, לארצ'י רייט (Archie John Raitt), שעבד כמזכיר ב-YMCA, וסטלה וולטון (Stella Eulalie Walton). את דרכו בתיאטרון החל כתלמיד בבית הספר התיכון פולרטון (Fullerton), אז הצטיין דווקא באתלטיקה קלה ופוטבול. אחרי התיכון למד באוניברסיטת דרום קליפורניה ולאחר מכן באוניברסיטת רדלנדז , בה למד חינוך גופני. הוא סיים את לימודיו ב-1939.
את דרכו המקצועית החל בשנת 1940. בשל היותו קווייקר, רייט היה סרבן מצפון ולכן לא שירת במלחמת העולם השנייה.

הוא ידוע ביותר בשל תפקידי הבמה שלו במחזות הזמר "קרוסל" , "אוקלהומה!", "The Pajama Game" , "Carnival in Flanders" , "Three Wishes for Jamie" ו-"A Joyful Noise" , שבו קבע את הסטנדרט של גברים חזקים, נאים, בעלי קול חזק בתקופת עידן הזהב של מחזות הזמר של תיאטראות ברודוויי. התפקיד הראשי היחיד שלו בקולנוע היה בגרסה הקולנועית של "משחקי הפיג'מה" לצדה של דוריס דיי.

רייט השתתף פעמים רבות בתוכנית הטלוויזיה "The Bell Telephone Hour" .

רייט הקליט מספר הקלטות אולפן של מחזות זמר של ברודוויי, ובהם אוקלהומה! (בתפקיד קורלי) וספינת השעשועים (בתפקיד גיילורד רייבנל).

בשנת 1945 ג'ון רייט היה אחד ממקבלי הפרס העולמי של התיאטרון הראשון, על הופעת הבכורה שלו ב"קרוסלה". ב-1965 הוא כיכב בהפקה לכבוד 20 שנה למחזמר במרכז לינקולן.

לרייט יש כוכב בשדרת הכוכבים של הוליווד.

== חיים אישיים ==
אשתו הראשונה הייתה מרג'ורי היידוק (Marjorie Haydock), ממנה התגרש ב-1971. שלושת ילדיו של רייט נולדו לו מאשתו הראשונה: הזמרת והגיטריסטית בוני רייט ושני בנים נוספים, סטיבן ודייוויד. ב-1972 התחתן עם אשתו השנייה, קת'לין סמית' לאנדרי (Kathleen Smith Landry), וגם נישואין אלו הסתיימו בגירושין.
בשנת 1981 גילה כי רוזמרי קריימר (Rosemary Kraemer), אהובתו מימי בית הספר התיכון התאלמנה. מאחר שזמן לא רב קודם לכן התגרש מאשתו השנייה, יצר עמה קשר. מאוחר יותר נישאו. בתו, בוני, שרה בחתונתם.

רייט מת בשנת 2005 (בגיל 88) בביתו בפסיפיק פליסיידס (Pacific Palisades) , לוס אנג'לס, מסיבוכים שנגרמו עקב דלקת ריאות.

== קישורים חיצוניים ==

* 

* 
* [http://lit250v.library.ucla.edu/islandora/object/edu.ucla.library.specialCollections.latimes%3A2389 תמונה של ג'ון רייט עם דודו הרופא, ג. אמט רייט, 1964]
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:שחקני תיאטרון אמריקאים
קטגוריה:זמרים אמריקאים
קטגוריה:שחקני קולנוע וטלוויזיה אמריקאים
קטגוריה:אישים שהונצחו בשדרת הכוכבים של הוליווד: תיאטרון ומופעים
קטגוריה:זוכי פרס דונלדסון
קטגוריה:אמריקאים שנולדו ב-1917
קטגוריה:אמריקאים שנפטרו ב-2005
אות מצטיין הרמטכ"ל

אות מצטיין הרמטכ"ל הוא אות הצטיינות הגבוה ביותר למשרתי הקבע בצה"ל; קצינים ונגדים, אנשי מערך המילואים ואזרחים עובדי צה"ל. האות מוענק בטקס על ידי ראש המטה הכללי של צה"ל ואלוף אכ"א ובמעמד אלופי צה"ל, פורום המטה הכללי, מפקדי החילות והאגפים ונכבדים נוספים. האות מוענק מדי שנה ביום העצמאות ל-60 נגדים וקצינים מצטיינים שנבחרו מכל יחידות צה"ל. במעמד קבלת האות, המצטיינים מקבלים תעודת הצטיינות אישית, תשורה וסיכת מצטיין הרמטכ"ל

החל משנת 2013 מוענקת למקבלי האות סיכה מיוחדת.

== קריטריונים ==

בוועדות קבלת אות מצטיין הרמטכ"ל האות על המועמד לעמוד בקריטריונים הבאים אשר נקבעו על ידי אכ"א:
*קצינים בהתאם להחלטת ראש אכ"א, או נגדים מדרגת סמ״ר ומעלה;
*בעל יתרת שירות של שנה, לפחות, מיום הטקס
*בעל תפקוד יוצא דופן מתמשך, שניתן להצביע על רכיביו;
*בעל ערכים ועקרונות – בעל מוסר עבודה גבוה, השקעה, אחריות אישית עם תחושת מחויבות לצה"ל ומהווה מודל לחיקוי ודוגמה אישית ליתר המשרתים בצבא
*הפגין מקצועיות ראויה לציון שבאה לידי ביטוי, בין היתר, בתרומה משמעותית ייחודית למערכת או בפיתוח וקידום נושאים חדשים
*דורג בשליש העליון בדירוג החילי או סומן כבולט לחיוב בחוות הדעת התקופתית, ובתנאי שלא דורג בעשירון התחתון בדירוג החילי במהלך השנה האחרונה
*לא נבחר למצטיין שר הביטחון או הרמטכ"ל בעבר

==קישורים חיצוניים==
* [https://www.idf.il/מאמרים/טקס-קצינים-ונגדים-מצטיינים-ליום-העצמאות-לשנת-התשעח/ מצטייני הרמטכ"ל לשנת 2018]
* 
* [http://www.gvura.org/c19826-%D7%9E%D7%A6%D7%98%D7%99%D7 מצטייני הרמטכ"ל], באתר הגבורה
* [https://www.inn.co.il/News/News.aspx/295784 מצטייני הרמטכ"ל לשנת 2015]

==הערות שוליים==

קטגוריה:ישראל: עיטורים
עונת 1969/1970 בגביע אירופה לאלופות בכדורגל

עונת 1969/1970 בגביע אירופה לאלופות בכדורגל הייתה העונה ה-15 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-21 באוגוסט 1969 ותחרות הסתיימה ב-6 במאי 1970.

בתחרות השתתפו 33 קבוצות.

משחק הגמר נערך בסן סירו, מילאנו. התחרות הסתיימה בניצחון של פיינורד בפעם הראשונה בתולדות המועדון. זה היה הפעם הראשונה שקבוצה הולנדית זכתה בגביע.

==מתכונת התחרות==
בתחרות השתתפו 33 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר.

בכל השלבים למעט משחק הגמר נערכו משחק בית ומשחק חוץ. חוק "שער חוץ", הורחב לכל שלבי התחרות. סוכם שבכל מקרה לא יהיה משחק נוסף, ובמקרה שאין אפשרות להגיע להכרעה תוך יתרון שער חוץ, המנצח יקבע על ידי הטלת מטבע.

==השלבים המתקדמים==

==ראו גם==
* גמר גביע אירופה לאלופות 1970

==קישורים חיצוניים==
* 
* [http://www.uefa.com/uefachampionsleague/season=1969/index.html נתונים מאתר אופ"א]

קטגוריה:תחרויות כדורגל ב-1969
קטגוריה:תחרויות כדורגל ב-1970
קטגוריה:עונות בליגת האלופות
ביום של הפצצה

ביום של הפצצה (באנגלית "Rami 1") הוא אלבום הבכורה של הזמר רמי קלינשטיין, שיצא בשנת 1986.

הפריצה של קלינשטיין הגיעה עם הוצאת האלבום שיצא בחברת התקליטים החדשה של רוני בראון, הליקון והגיע במהירות למעמד "אלבום זהב". האלבום נחשב לאחד האלבומים המצליחים ביותר של קלינשטיין.

קלינשטיין הלחין ועיבד את כל שירי האלבום, שביניהם הצליחו מאוד: שיר הנושא וכן "את שרה ברדיו", "אש", "הניחי לי", והדואט "שבועה" עם ריטה.

ההרכב הבסיסי בהקלטות כלל בין היתר את: נאור דיין בגיטרות וקולות, צוף פילוסוף בבס וקולות, ואלון הלל בתופים וכלי הקשה, והם גם ליוו את קלינשטיין בהופעותיו הטלוויזיוניות, בהן הוא משך תשומת לב מיוחדת כשניגן בקלידים שלו כשהם תלויים על צווארו כמו גיטרה חשמלית. בשירת קולות באלבום הצטרפו גם ריטה, דן תורן, מיקי שביב ואחרים.
הרבה שירים שולבו בתוכניות פופ שונות בטלוויזיה, כשלחלקם, למשל: "זמן גשום", "אש" ו-"שיר מִדְבָּר" יצרו אהרון קפלן ואמיר מלמד גם קליפים.

בעקבות הצלחת האלבום יצא קלינשטיין לסיבוב הופעות בשם "אש על הבמה".

==שירי האלבום==

* בתקליט: שירים 1–5 - צד 1, שירים 6–9 - צד 2.
* שירים: "אורה" ו-"ככה את רצית אותי" נכללו בהוצאת התקליטור ולא נכללו בהוצאת התקליט.

==משתתפים באלבום==
* עיבודים והפקה מוזיקלית: רמי קלינשטיין.
* סייעו בהפקה: נאור דיין, צוף פילוסוף, ראובן שפירא וריטה.

====נגנים====
* פסנתר, אורגן, סינתיסייזר, קלידים, שירה, קולות: רמי קליינשטיין.
* גיטרות: נאור דיין.
* גיטרה בס: צוף פילוסוף.
* תופים וכלי הקשה: אלון הלל.
* כלי הקשה ב-"במקום שבו אני עומד": אלון הלל, איגי דיין ורמי קלינשטיין.
* גיטרה בס ב-"זמן גשום": מיקי שביב.
* קולות: ריטה, נאור, הוד ואיגי דיין, מייקל בנסון, דן תורן, מיקי שביב, צוף, אהרן וירמי קפלן, מתי גודמן ורמי קלינשטיין.

====מידע נוסף====
* מפיקות: תמי סטמרי ומיכל ברנט.
* יחסי ציבור: נעמי שפר.
* הוקלט באולפני "טריטון", "די.בי.", "סינטרון". 1986, ת"א.
* טכנאי הקלטה, מיקס ועריכה: ראובן שפירא.
* עוזר טכנאי: פבלו ושלר, עודד פרח, דרור פלנצמן, תימורה גיל, גיל סמנטה.
* עריכה דיגיטלית: אולפני "טריטון".
* הכנה דיגיטלית לחיתוך: אולפני "קולינור" - אמיל בר, דודו רודן.
* חיתוך: גיא יפה.
* עיצוב עטיפה: דוד גרוסמן + יקי מולכו.
* צילום עטיפה: בן לם.
* איפור: אסנת עילם-קדמי.
* הדפסה: קרליט בע"מ.

קטגוריה:אלבומי חברת הליקון
קטגוריה:אלבומי בכורה מ-1986
קטגוריה:אלבומי רמי קלינשטיין
וונדה פלאזה

וונדה פלאזה (סינית: 昆明西山万达广场) הם צמד גורדי שחקים הממוקמים בעיר קונמינג שבמחוז יונאן שבסין. המגדלים זהים בגובהם ומתנשאים לגובה של 307 מטרים (1,007 רגל). בניית המגדלים החלה ב-3 ביוני 2012 והסתיימה בשנת 2016. כל אחד מהמגדלים כולל 67 קומות עיליות ו-3 קומות תת-קרקעיות. שני המגדלים משמשים כמגדלי משרדים.

== ראו גם ==
* המגדלים הגבוהים בעולם
* מרכז ההון
* מגדל צ'אנג פו ג'ין מאו
* וושי מאוי סיטי - מלון מריוט

==קישורים חיצוניים==

== הערות שוליים ==

קטגוריה:הרפובליקה העממית של סין: גורדי שחקים
עמית רהב

עמית רהב (נולד ב-9 באוגוסט 1995) הוא שחקן ישראלי.

בשנת 2023 נבחר על ידי פורבס ישראל לאחד מ-30 הצעירים הישראלים הכי מבטיחים.<ref></ref>

==ביוגרפיה==
רהב נולד לאם בריטית ואב ישראלי וגדל בהרצליה.

בוגר תיכון אלון ברמת השרון, במגמת תיאטרון. בין השנים 2011–2013 היה חבר בלהקת "על הבמה" בהרצליה.

לרהב חמש אחיות - אחת ביולוגית וארבע מנישואים חדשים של שני הוריו. הוא צמחוני מאז היותו בן תשע. את שירותו הצבאי עשה בתיאטרון צה"ל. בוגר הסטודיו לאמנויות התיאטרון מיסודו של יורם לוינשטיין.

== קריירה ==

===בטלוויזיה===
מנובמבר 2014 עד ספטמבר 2016 שיחק באחד התפקידים הראשיים בארבע עונותיה של הסדרה "משפחה שולטת", בה גילם את דמותו של חנן קרפלמנדליך.

בשנת 2015 שיחק בסדרת הנעורים של ערוץ 10 "להתבגר", אותה יצרה גלילה רון־פדר-עמית, ושמבוססת על סדרת הספרים שלה "להתבגר". באותה שנה דיבב בסדרת האנימציה "אי-שרדות: המירוץ". וכן, שיחק בתפקיד אורח בסדרה האמריקאית שיצר גידי רף, "דיג" אשר צולמה בארץ.

בשנת 2016 שיחק בתפקיד ראשי בסדרת הנעורים של ערוץ זום ב־HOT, "סוסי פרא", בתפקיד נדב. בנובמבר אותה שנה החל לשחק באחד התפקידים הראשיים בסדרת הנעורים "פלאשבק" בערוץ הילדים ב-HOT, בה הוא מגלם את דמותו של אביב, נער הומוסקסואל היוצא במהלך הסדרה מהארון. על תפקידו בסדרה זכה רהב לשבחים ועניין תקשורתי רב.

בשנת 2018 החל לשחק בקומדיית המצבים "טרנינג" בערוץ KidZ בהוט.

בשנת 2020 שיחק בסדרת הטלוויזיה "המורדת" בנטפליקס, בתפקיד ינקי, חרדי משכונת ויליאמסבורג בברוקלין המנסה להשיב את אשתו שנמלטה לברלין.
עליה זכה בפרס ה-"Indie Film Spirit Award" בקטגוריית שחקן ראשי בסדרה מתוסרטת חדשה. הסדרה הייתה מועמדת לשמונה פרסי אמי ולשני פרסי גלובוס הזהב. 

בשנת 2023 גילם את אחת הדמויות הראשיות במיני-סדרה אמריקאית של נטפליקס "אל מעבר האוקיינוס" לצד שחקנים כמו קורי מייקל סמית', גיליאן ג'ייקובס וקורי סטול.

בשנת 2024 שיחק במיני-סדרת הדרמה האמריקאית "היינו בני המזל" של רשת הולו; בדמותו של יעקב קורץ.

===בקולנוע===
בשנת 2018 שיחק בתפקיד ראשי בסרט האימה "מקוללים", בבימויו של יבגני רומן.

בשנת 2022, שיחק בתפקיד הראשי בסרטו של ארז תדמור, "בחורים טובים".

===בתיאטרון===
רהב שיחק במספר מחזות. בשנת 2013 שיחק במחזה "יוסף וכתונת הפסים המשגעת" בתיאטרון הרצליה, ובהצגה "שמלת השבת של חנה'לה".

החל משנת 2015 משחק במחזה "חושים", המוצג בסמינר הקיבוצים.

החל משנת 2021 רהב משחק בהצגה "אחד משלנו" בתיאטרון באר שבע, ובהצגה "את שאהבה נפשי" בתיאטרון הלאומי הבימה. בנוסף, בשנת 2021 החל לגלם את דמותו של רומיאו בהצגה "רומיאו ויוליה", בשיתוף התזמורת הפילהרמונית בתיאטרון הבימה.

==חיים אישיים==
רהב גר בתל אביב ובארצות הברית לסירוגין. רהב הוא הומוסקסואל מוצהר.

==קישורים חיצוניים==

* 
* 

==הערות שוליים==

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקנים להט"בים ישראלים
קטגוריה:שחקנים הומוסקסואלים
קטגוריה:בוגרי תיכון אלון (רמת השרון)
קטגוריה:בוגרי תיאטרון צה"ל
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:צמחונים ישראלים
קטגוריה:פורבס 30Under30: ישראל
קטגוריה:ישראלים שנולדו ב-1995
הגיבורים של בוסטון

הגיבורים של בוסטון (באנגלית: Patriots Day, "יום הפטריוטים") הוא סרט דרמה אמריקאי בבימויו של פיטר ברג, אשר גם כתב אותו יחד עם מאט קוק וג'ושוע זטומר על בסיס הספר "בוסטון חזקה". הסרט מספר על הפיגוע במרתון בוסטון שבוצע בשנת 2013 והמשך המצוד אחר המחבל שהובל על ידי משטרת בוסטון. בסרט מככבים מארק וולברג, מישל מונאהן, ג'ון גודמן, קווין בייקון, ג'ק פיקינג ומליסה בנויסט. 

הצילומים החלו ב-29 במרץ 2016 בקווינסי ובוסטון, מסצ'וסטס. הסרט יצא בהפצה מוגבלת ב-21 בדצמבר 2016, ובהפצה רחבה ב-13 בינואר 2017.

== קישורים חיצוניים ==

ביקורות
* 
* 
* 
* 

קטגוריה:בוסטון בקולנוע
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטי מתח אמריקאיים
קטגוריה:סרטים אמריקאיים מבוססי ספרים
קטגוריה:סרטים אמריקאיים המבוססים על סיפור אמיתי
ארווין נהר

ארווין נהר (בגרמנית: Erwin Neher; נולד ב-20 במרץ 1944) הוא ביופיזיקאי גרמני, חתן פרס נובל לפיזיולוגיה או לרפואה לשנת 1991.

==ביוגרפיה==
נהר נולד בלנדסברג שבבוואריה, בנם של פרנץ, מנהל חברת חלב, ואליזבת, מורה. הוא למד פיזיקה באוניברסיטה הטכנית של מינכן בשנים 1963–1966.

בשנת 1966 זכה במלגת פולברייט ללימודים בארצות הברית. הוא למד באוניברסיטת ויסקונסין–מדיסון במשך כשנה, וקיבל תואר שני בביופיזיקה. לאחר מכן למד לפוסט-דוקטורט באוניברסיטת ייל, שם הכיר את אווה-מריה, מדענית. הם נישאו ב-1978 ונולדו להם חמישה ילדים: ריצ'רד, בנג'מין, קרולה, זיגמונד ומרגרט.

בשנת 1991 זכה נהר בפרס נובל לפיזיולוגיה או לרפואה, יחד עם ברט זקמן, על פיתוח שיטות המדגימות כי תעלות יונים קיימות בכל קרומי התא ומאפשרות לימוד תכונותיהם.

בשנת 2000 הוענק לנהר תואר כבוד מאוניברסיטת פאביה.

==קישורים חיצוניים==

* 
==הערות שוליים==

קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל גרמנים
קטגוריה:גרמנים חברי האקדמיה הלאומית למדעים של ארצות הברית
קטגוריה:סגל אוניברסיטת גטינגן
קטגוריה:ביופיזיקאים גרמנים
קטגוריה:בוגרי אוניברסיטת ויסקונסין–מדיסון
קטגוריה:זוכי פרס לייבניץ
קטגוריה:גרמנים שנולדו ב-1944
קטגוריה:זוכי פרס קרן גיירדנר הבינלאומי
קטגוריה:חברי האקדמיה אירופיאה
ג'וליוס פלטיאל

ג'וליוס פלטיאל (4 ביולי 1924 - 7 במרץ 2008) היה אחד מבין 26 מיהודי נורווגיה שנשלחו לאושוויץ ושרדו, מתוך משלוח של 750 יהודים למחנה. במהלך חייו, נתן עדויות רבות יחד עם אשתו למה שהתרחש במחנה, ועל כן זכו במדליית מסדר אולף הקדוש, פלטיאל בשנת 2004 ואלמנתו בשנת 2016. הוא היה קרוב משפחה של דוד פלטיאל.

==מלחמת העולם השנייה==
בזמן מלחמת העולם השנייה, משפחתו של פלטיאל ניהלה מפעל טקסטיל בעיר טרונדהיים. ב-6 באוקטובר 1942, נעצר יחד עם משפחתו ונשלח למחנה הריכוז פלסטד, שם הוחזקו עד לגירושם למחנה אושוויץ ב-24 בפברואר 1943. כאשר הצבא האדום התקרב לגבול פולין בינואר 1945, הנאצים החלו לפנות את 66,000 האסירים שנשארו במחנה בצעדת מוות לעבר בוכנוואלד. בתום הצעדה, משקלו של פלטיאל היה 39 קילוגרמים בלבד. 

יום אחד, האסירים קיבלו ידיעה שכל האסירים הסקנדינביים יישלחו בחזרה לארץ מוצאם, אך לרוע מזלו של פלטיאל, וידקון קוויזלינג, נשיא משטר קוויזלינג הפרו-נאצי, ביטל את אזרחותם של יהודי נורווגיה. ב-11 באפריל 1945 הוא שוחרר מהמחנה על ידי חיילים אמריקאים יחד עם עוד ארבעה יהודים מנורווגיה.

==מותו==
מדליית אולף הקדוש שהוענקה לג'וליוס פלטיאל על שירותו למדינה
פלטיאל נפטר בגיל 83 ונקבר בעיר הולדתו טרונדהיים. ממשלת נורווגיה שילמה את הוצאות קבורתו ובהלוויתו נכחו האראלד החמישי, מלך נורווגיה, שר התרבות טרונד קיסגה ועוד. הותיר אחריו אישה, הסופרת הדנית ורה קומיסר, ושני ילדים.

==קישורים חיצוניים==

קטגוריה:ניצולי השואה: נורווגיה
קטגוריה:אסירים במחנה הריכוז אושוויץ
קטגוריה:יהודים נורווגים
קטגוריה:יהודים בשואה: נורווגיה
קטגוריה:נורווגים שנולדו ב-1924
קטגוריה:נפטרים ב-2008
קטורה אורג'י

קטורה אורג'י (באנגלית: Keturah Orji; נולדה ב-5 במרץ 1996) היא אתלטית אמריקאית, שיאנית ארצות הברית בקפיצה משולשת.

==ביוגרפיה==
אורג'י נולדה בהובוקן שבניו ג'רזי בתם של אנטוני וניקול ולה שלושה אחים. כילדה הצטיינה בהתעמלות מכשירים בטרם עברה להתחרות באתלטיקה. ב-2013 זכתה במדליית כסף בקפיצה לרוחק ובמדליית ארד בקפיצה משולשת באליפות העולם באתלטיקה לנוער שנערכה בדונצק שבאוקראינה. היא החלה ללמוד באוניברסיטת ג'ורג'יה וחברה בנבחרת האתלטיקה שלה. 

ב-2015 זכתה באליפות ה-NCAA בקפיצה משולשת בשיא מכללות של 14.17 מטר. ב-2016 זכתה שוב באליפות בשיא אמריקאי של 14.53 מטר, ב-2017 זכתה בפעם השלישית וב-2018 בפעם הרביעית. כמו כן זכתה ב-2018 באליפות המכללות בקפיצה לרוחק.

באליפות העולם באתלטיקה באולם שהתקיימה בפורטלנד סיימה רביעית בתוצאה של 14.14 מטר. באולימפיאדת ריו דה ז'ניירו סיימה רביעית בשיא אמריקאי של 14.71 מטר. באליפות העולם באתלטיקה באולם 2018 סיימה חמישית בתוצאה של 14.32 מטר. ביוני 2018 זכתה באליפות ארצות הברית בשיא אליפות של 14.59 מטר. על הישגיה במכללות זכתה בגביע באוורמן.

באליפות העולם באתלטיקה 2019 סיימה במקום השביעי בתוצאה של 14.46 מטר. באולימפיאדת טוקיו סיימה שביעית בתוצאה של 14.59 מטר. באליפות העולם באתלטיקה באולם 2022 סיימה במקום השביעי בתוצאה של 14.22 מטר. באליפות העולם באתלטיקה 2022 סיימה שישית בתוצאה של 14.49 מטר.

==שיאים אישיים==
===אצטדיון===
* קפיצה לרוחק: 6.85 מטר (2021)
* קפיצה משולשת: 14.92 מטר (2021)

===אולם===
* קפיצה לרוחק: 6.72 מטר (2017)
* קפיצה משולשת: 14.69 מטר (2020)

==קישורים חיצוניים==

* [http://www.teamusa.org/usa-track-and-field/athletes/Keturah-Orji קטורה אורג'י] באתר נבחרת ארצות הברית באתלטיקה
* [http://www.ustfccca.org/assets/bowerman/2016-Bowerman-Finalists_Orji.pdf קטורה אורג'י] באתר גביע באוורמן

קטגוריה:קופצי משולשת אמריקאים
קטגוריה:זוכי גביע באוורמן
קטגוריה:אתלטיות אמריקאיות באולימפיאדת ריו דה ז'ניירו (2016)
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
קטגוריה:קופצות אמריקאיות באולימפיאדת טוקיו (2020)
קטגוריה:קופצות משולשת באולימפיאדת טוקיו (2020)
קטגוריה:קופצות משולשת באולימפיאדת פריז (2024)
קטגוריה:אתלטים אמריקאים באולימפיאדת פריז (2024)
מקס ניומן

מקסוול הרמן אלכסנדר "מקס" ניומן (באנגלית: Max Newman; 7 בפברואר 1897 &#x2013; 22 בפברואר 1984) היה מתמטיקאי ומפצח צפנים יהודי-בריטי. עבודתו במלחמת העולם השנייה הובילה לבניית קולוסוס - המחשב המתוכנת האלקטרוני הראשון בעולם. בנוסף לכך, הוא הקים את מעבדת המחשב באוניברסיטת מנצ'סטר, אשר הפיקה את המחשב הראשון בעולם בעל תוכנה מאוחסנת ב-1948, בשם "המכונה הניסיונית קטנת המידות של מנצ'סטר".

== חייו המוקדמים ==
מקס ניומן נולד בתור מקסוול נוימן בצ'לסי, לונדון, אנגליה למשפחה יהודית, ב-7 בפברואר 1897. אביו היה הרמן אלכסנדר נוימן, שהגיע במקור מן העיר הגרמנית בידגושץ' (כיום חלק מפולין) והיגר עם משפחתו ללונדון בגיל 15. הרמן עבד כמזכיר והתחתן עם שרה אן (פייק), מורה לאנגלית, בשנת 1896.

המשפחה עברה לדולוויץ' בשנת 1903, וניומן למד בבית הספר של לונדון מ-1908. בבית הספר, הוא הצטיין במתמטיקה, וכן שיחק שחמט וניגן בפסנתר.

בשנת 1915 זכה נוימן במלגה ללימודי מתמטיקה בקולג' סנט ג'ון, שבקיימברידג'.

== מלחמת העולם הראשונה ==
לימודיו נדחו בעקבות מלחמת העולם הראשונה. אביו נעצר בתור אויב לאחר תחילת המלחמה ב-1914, ועם שחרורו חזר לגרמניה.

ב-1916 שינה ניומן את שמו מ"נוימן" לצורה האנגלית "ניומן", ואמו שרה עשתה זאת גם היא ב-1920. בינואר 1917 החל ניומן ללמד בבית הספר ביורק, ועזב באפריל 1918. הוא בילה כמה חודשים במחלקת הכספים של הצבא הבריטי, ולאחר מכן לימד בבית ספר שיגוול במשך שישה חודשים בשנת 1919, לפני שחזר לקיימברידג'.

הוא נקרא לשירות צבאי בפברואר 1918, אך טען לסירוב מצפוני עקב אמונותיו וארץ מוצאו של אביו, ובכך נמנע מכל תפקיד מרכזי בלחימה.

== בין המלחמות ==
===סיום הלימודים===
ניומן המשיך את לימודיו באוקטובר 1919, וסיים את תוארו ב-1921. את התזה שלו ביצע על שימוש במכונות סימבוליות (כדוגמת מכונת טיורינג שהומצאה מאוחר יותר) בתחום הפיזיקה. 

===קריירה אקדמאית===

ב-5 בנובמבר 1923 נוימן נבחר לעמית מחקר בקולג' סנט ג'ון, שם עבד על הבסיס של טופולוגיה קומבינטורית. ההגדרות של נוימן פתרו בעיות שעלו מניסיונות הגדרה קודמים לתחום. פרסומיו של מעל לעשרים מאמרים הציבו אותו כ"מומחה בטופולוגיה מודרנית".

===חיי משפחתו===
בדצמבר 1934 נישא ללין לויד אירווין, סופרת, עם פטריק בלקט כשושבין. לזוג נולדו שני בנים, אדווארד (נולד ב-1935) וויליאם (נולד ב-1939).

==מלחמת העולם השנייה==
הממלכה המאוחדת הכריזה מלחמה על גרמניה ב-3 בספטמבר 1939. אביו של ניומן היה יהודי, דבר שהיווה בעיה לרגל עלייתו של הרייך השלישי. לין, אדווארד וויליאם עברו לארצות הברית ביולי 1940 (שם שהו במשך שלוש שנים לפני חזרתם לאנגליה באוקטובר 1943). אוסוולד ובלן מנע מניומן לעבור לאוניברסיטת פרינסטון, ולכן נשאר באוניברסיטת קיימברידג' שם המשיך לעשות במחקר והוראה.

נפטר בקיימברידג', אנגליה.

==קישורים חיצוניים==

==הערות שוליים==

קטגוריה:סגל אוניברסיטת מנצ'סטר
קטגוריה:מתמטיקאים יהודים בריטים
קטגוריה:עמיתים יהודים בחברה המלכותית
קטגוריה:חלוצי המחשוב
קטגוריה:קריפטואנליסטים יהודים
קטגוריה:קריפטואנליסטים בריטים
קטגוריה:סגל בלצ'לי פארק
קטגוריה:זוכי מדליית דה מורגן
קטגוריה:אנגלים ממוצא יהודי-גרמני
קטגוריה:בריטים שנולדו ב-1897
קטגוריה:בריטים שנפטרו ב-1984
XBRL

XBRL (אנגלית: eXtensible Business Reporting Language; שפת דיווח עסקים והרחבות) הוא תקן גלובלי להעברת מידע עסקי. XBRL מאפשר את הביטוי של משמעות סמנטית שבדרך כלל נדרשת לדיווח עסקי. השפה מבוססת על תחביר XML ועל טכנולוגיות XML  כגון סכימת XML, XLink, XPath. השימוש העיקרי של XBRL הוא להגדיר ולהחליף מידע פיננסי, כגון דוחות כספיים. ספציפיקציית XBRL פותחה ופורסמה על ידי XBRL הבינלאומי בע"מ. 

XBRL היא דרך מבוססת תקנים לתקשר ולהחליף מידע עסקי בין מערכות עסקיות. תקשורת אלה מוגדרים על ידי מטה-דאטה שנקבעו בטקסונומיות, אשר מכילות את הגדרות של הפרט הדיווח ומושגים ואת היחסים בין מושגים שונים, ומשמעות סמנטית. המידע שמועבר, כלול בגוף מסמך XBRL.

==קישורים חיצוניים==
* 

קטגוריה:XML
קטגוריה:תקנים בתקשורת מחשבים
דן ג'רוויס

דן ג'רוויס (באנגלית: Dan Jarvis; נולד ב-30 בנובמבר 1972) הוא פוליטיקאי בריטי חבר מפלגת הלייבור המייצג את מחוז מרכז בארנסלי בפרלמנט של הממלכה המאוחדת.

==ביוגרפיה==
ג'רוויס נולד וגדל בנוטינגהאם. ב-1996 סיים תואר ראשון בלימודי אסטרטגיה ופוליטיקה בינלאומית באוניברסיטת אבריסטווית' וב-2011 סיים תואר שני קינגס קולג' לונדון.

לאחר לימודי התואר הראשון התגייס לצבא הבריטי וסיים קורס קצינים באקדמיה הצבאית המלכותית בסנדהרסט. שירת כקצין ברגימנט המוצנח, במהלך מבצע כוח מאוחד שימש מפקד מחלקה בצוות קרב חטיבת התקיפה האווירית ה-16 והוצב בקוסובו ובהמשך שימש עוזרו של הגנרל מייק ג'קסון. בשנת 2000 הוצב בסיירה לאון בשלהי מלחמת האזרחים במדינה. הוא לחם במלחמת עיראק ובמלחמת אפגניסטן. בתפקידו האחרון שירת כקצין בדרגת מייג'ור בגדוד הראשון של קבוצת תמיכה בכוחות מיוחדים SFSG.

ב-2011 נבחר על ידי מפלגת הלייבור להתמודד מטעמה בבחירות המיוחדות למושב מחוז מרכז בארנסלי בפרלמנט הבריטי שהתקיימו בעקבות הרשעתו בפלילים של חבר הפרלמנט המכהן אריק ילסלי. ג'רוויס התפטר משירות הקבע בצבא וניצח בבחירות ברוב של 60.8%. לאחר בחירתו כיהן כחבר בוועדה העסקים והיזמות בפרלמנט. באוקטובר 2011 מונה לשר זוטר לענייני תרבות ואמנות בממשלת הצללים של אד מיליבנד וב-2013 לשר זוטר למשפטים בממשלת הצללים. בבחירות הכלליות ב-2015 נבחר לתקופת כהונה נוספת ברוב של 55.7%. בבחירות ב-2017 הגדיל את יתרונו ל-63.9%. בשנים 2018–2022 כיהן כראש אזור דרום יורקשייר (שפילד רבתי).

ביולי 2024 מונה לשר לענייני ביטחון פנים במשרד הפנים. 

ג'רוויס נישא ב-2000 לקרוליין שנפטרה ב-2010 ממחלת הסרטן, לזוג נולדו שני ילדים. ב-2013 נישא בשנית ולזוג ילד אחד משותף. ביוני 2011 מונה לחבר במסדר האימפריה הבריטית.

==קישורים חיצוניים==

* 

* [http://www.parliament.uk/biographies/commons/dan-jarvis/4243 דן ג'רוויס] באתר הפרלמנט הבריטי

קטגוריה:חברים במסדר האימפריה הבריטית
קטגוריה:חברי מפלגת הלייבור (הממלכה המאוחדת)
קטגוריה:חיילי צבא בריטניה
קטגוריה:בוגרי קינגס קולג' לונדון
קטגוריה:אנשי הכוחות המזוינים של בריטניה במלחמת אפגניסטן
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (מאז 2024)
קטגוריה:בוגרי האקדמיה הצבאית המלכותית בסנדהרסט
קטגוריה:בריטים שנולדו ב-1972
פיליפ אנדרסון

פיליפ וורן אנדרסון (באנגלית: Philip Warren Anderson; 13 בדצמבר 1923 – 29 במרץ 2020) היה פיזיקאי אמריקאי, חתן פרס נובל לפיזיקה לשנת 1977.

==ביוגרפיה==

אנדרסון נולד באינדיאנפוליס, אינדיאנה שבארצות הברית וגדל באורבנה שבאילינוי. הוא סיים את לימודיו התיכוניים באורבנה בשנת 1940. לאחר מכן, החל את לימודיו באוניברסיטת הרווארד עד לתואר הדוקטור. 

בשנים 1949–1984 הועסק על ידי מעבדות בל בניו ג'רזי, שם עבד על מגוון רחב של בעיות בפיזיקה של חומר מעובה. במהלך תקופה זו הוא פיתח את הרעיון בדבר "המיקום של אנדרסון" (Anderson Localization). ב-1963 נבחר כחבר האקדמיה האמריקאית לאמנויות ולמדעים. בשנים 1967–1975 שימש אנדרסון כפרופסור לפיזיקה תאורטית באוניברסיטת קיימברידג'.

ב-1977 זכה בפרס נובל לפיזיקה יחד עם נוויל מוט וג'ון ואן ולק, על המחקר התאורטי הבסיסי של המבנה האלקטרוני של מערכות מגנטיות ולא מסודרות. בעיתונות דווח על המשמעויות המעשיות של המחקר התאורטי של אנדרסון ועמיתיו: "חתני הפרס הניבו רעיונות שהוגשמו בצורה מוחשית ברכיבים של מחשבי־ענק, מחשבי־כיס, מכונות־צילום משרדיות, מקלטי רדיו, מכשירים לגילוי חלקיקים אטומיים ומיתקנים לניצול אנרגיית השמש ... הידע של מוט ואנדרסון אודות ההתנהגות של חמרים גבישיים פירושו כי תאי־חימום באמצעות אנרגיה של השמש עשויים להיות זולים יותר בעתיד.

בשנת 1982 הוענקה לו המדליה הלאומית למדעים.

נפטר ב-29 במרץ 2020.

==קישורים חיצוניים==

* 

* 
* 

==הערות שוליים==

קטגוריה:זוכי פרס נובל לפיזיקה
קטגוריה:זוכי פרס נובל אמריקאים
קטגוריה:פיזיקאים אמריקאים
קטגוריה:חברי האקדמיה הלאומית למדעים של ארצות הברית
קטגוריה:עמיתים זרים בחברה המלכותית
קטגוריה:חברי האקדמיה האמריקאית לאמנויות ולמדעים
קטגוריה:זוכי המדליה הלאומית למדעים
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת קיימברידג'
קטגוריה:סגל אוניברסיטת פרינסטון
קטגוריה:אתאיסטים אמריקאים
קטגוריה:אמריקאים שנולדו ב-1923
קטגוריה:אמריקאים שנפטרו ב-2020
עונת 1970/1971 בגביע אירופה לאלופות בכדורגל

עונת 1970/1971 בגביע אירופה לאלופות בכדורגל הייתה העונה ה-16 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-18 באוגוסט 1970 ותחרות הסתיימה ב-2 ביוני 1971.

בתחרות השתתפו 33 קבוצות.

משחק הגמר נערך באצטדיון ומבלי הישן, לונדון. התחרות הסתיימה בניצחון של אייאקס בפעם הראשונה בתולדות המועדון.

==מתכונת התחרות==
בתחרות השתתפו 33 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. לראשונה מאז תחילת התחרות בשנת 1955, ריאל מדריד לא העפילה למשחקים.

בכל השלבים למעט משחק הגמר נערכו משחק בית ומשחק חוץ. חוק "שער חוץ", הורחב לכל שלבי התחרות. סוכם שבכל מקרה לא יהיה משחק נוסף, ובמקרה שאין אפשרות להגיע להכרעה תוך יתרון שער חוץ, המנצח יקבע בסדרת בעיטות עונשין.

==השלבים המתקדמים==

==ראו גם==
* גמר גביע אירופה לאלופות 1971

==קישורים חיצוניים==
* 
* [http://www.uefa.com/uefachampionsleague/season=1970/index.html נתונים מאתר אופ"א]

קטגוריה:תחרויות כדורגל ב-1970
קטגוריה:תחרויות כדורגל ב-1971
קטגוריה:עונות בליגת האלופות
מנפרד אייגן

מנפרד אייגן (בגרמנית: Manfred Eigen; 9 במאי 1927 - 6 בפברואר 2019) היה כימאי וביופיזיקאי גרמני, חתן פרס נובל לכימיה לשנת 1967 (במשותף עם רונלד ג'ורג' רייפורד נוריש וג'ורג' פורטר), "על מחקריהם בתגובות כימיות מהירות מאוד, המושפעות על ידי הפרעת שיווי משקל בעזרת פולסים קצרים ביותר של אנרגיה".
== חייו ==
אייגן נולד בבוכום שבגרמניה למשפחת מוזיקאים. לאחר שסיים את התיכון למד כימיה ופיזיקה באוניברסיטת גטינגן, מטעמה קיבל דוקטורט. ב-1957 היה למנהל מכון מקס פלאנק לכימיה ביופיזיקלית. ב-1965 קיבל תואר פרופסור לשם כבוד מטעם האוניברסיטה הטכנית בבראונשווייג.

בשנת 1967 זכה אייגן בפרס נובל לכימיה, יחד עם רונלד ג'ורג' רייפורד נוריש וג'ורג' פורטר, על מחקריהם בעניין תגובות כימיות מהירות מאוד.

יחד עם רותהילד וינקלר חיבר את ספר המדע הפופולרי The Laws of the Game: How The Principles of Nature Govern Chance, שיצא לאור בשנת 1983.

נפטר ב-6 בפברואר 2019.

==קישורים חיצוניים==

* 
* 

קטגוריה:זוכי פרס נובל לכימיה
קטגוריה:זוכי פרס נובל גרמנים
קטגוריה:כימאים גרמנים
קטגוריה:עמיתים זרים בחברה המלכותית
קטגוריה:חברי האקדמיה הרוסית למדעים
קטגוריה:חברי האקדמיה הצרפתית למדעים
קטגוריה:גרמנים חברי האקדמיה הלאומית למדעים של ארצות הברית
קטגוריה:סגל אוניברסיטת גטינגן
קטגוריה:ביופיזיקאים גרמנים
קטגוריה:בוגרי אוניברסיטת גטינגן
קטגוריה:חברי האקדמיה למדעים ולאמנויות של גטינגן
קטגוריה:גרמנים שנולדו ב-1927
קטגוריה:גרמנים שנפטרו ב-2019
קטגוריה:חברי האקדמיה אירופיאה